Page:Scotland's skaith, or, The history o' Will & Jean (1).pdf/15

 Rabby Burns, in mony a ditty Loudly ſings in whiſky's praiſe; Sweet his ſang— the mair's the pity, E'er on it he war'd ſic lays.

O' a' the ills poor Caledonia E'er yet pree'd, or e'er will taſte, Brew'd in Hell's black Pandemonia, Whiſkie's ill will ſkaith her maiſt!

“Wha was ance like Willie Gairlace? "Wha in neeboring town or farm? “Beauty's bloom ſhone in his fair face, "Deadly ſtrength was in his arm!

Whan he firſt ſaw Jeanie Miller, "Wha wi' Jeanie cou'd compare? "Thouſands had mair braws and filler, "But ware ony half ſae fair?"

See them now— how chang'd wi' drinking! A' their youthfu' beauty gane!— Daver'd, doited, daiz'd and blinkin; Worn to perfect ſkin and bane!